
Koolitranspordi liiniveo leping nr 25/6-1.5/78
																
kuupäev digitaalallkirjas 

Narva-Jõesuu Linnavalitsus, registrikood 77000499, aadress J. Poska nt 26, 29023 Narva-Jõesuu linn, Narva-Jõesuu linn, Ida-Virumaa, mida esindab linna põhimääruse alusel linnapea Maksim Iljin (edaspidi Tellija) ühelt poolt
ja
MEELIS HEEK, registrikood 10895370, aadress Mereküla tn 1 Narva-Jõesuu linn, mida esindab juhatuse liige Meelis Heek (edaspidi Töövõtja) teiselt poolt, edaspidi viidatud ka kui Pool või ühiselt kui Pooled, on sõlminud käesoleva töövõtulepingu (edaspidi nimetatud Leping) alljärgnevas:

1. Üldsätted
1.1 Leping sõlmitakse vastavalt riigihanke „Koolitranspordi teenuse osutamine Narva-Jõesuu-Narva-Sinimäe-Sillamäe liinil“, viitenumber 293238 tulemustele.
1.2 Töövõtja peab tagama Eesti Vabariigi kehtivates õigusaktides, sh haridusseaduses, liiklusseaduses, ühistranspordiseaduses, autoveoseaduses ning hankedokumentide tehnilises kirjelduse sätestatud kõikide sõitjateveo nõuete täitmise.
1.3 Leping koosneb käesolevast Lepingust ja lisadest, milles lepitakse kokku Lepingu sõlmimisel või pärast seda. Lepingu lisad on Lepingu lahutamatuks osaks. Lepingu sõlmimise hetkel on Lepingu lisadeks:
1.3.1 Lisa 1 – Riigihanke hankedokumentide tehniline kirjeldus;
1.3.2 Lisa 2 – Sõiduplaan;
1.3.3 Lisa 3 – Pakkuja esitatud pakkumuse esildis;
1.3.4 Lisa 4 – Teenuse osutamise aruande vorm.

2. Lepingu objekt ja teenuse osutamise tähtaeg
2.1 Tellija tellib ja Töövõtja teostab Lepingu tingimuste kohaselt koolitranspordi liinivedu (edaspidi teenus) pakkumuses esildises toodud bussidega.
2.2 Töövõtja teostab koolitranspordi liinivedu lisa 2 Sõiduplaanis toodud marsruudil, peatustega ja ajagraafikuga.
2.3 Teenuse osutamise periood on 01.09.2025 – 8.06.2027.
2.4 Teenust ei osutata haridus- ja teadusministri määrusega kinnitatud koolivaheaegadel ja riiklikel pühadel.
2.5 Juhul, kui Lepingu lõppedes ei ole uut koolitranspordi teenuse osutajat leitud, võidakse teenuse osutamist ja Lepingut pikendada kuni uue lepingu alusel koolitranspordi teenuse osutamiseni. 


3. Tasu ja arveldamine
3.1 Teenuse eest tasumine toimub Töövõtja ja Tellija vahel kokkulepitud marsruudikilomeetri hinna alusel vastavalt igas kuus tegelikult läbitud marsruudikilomeetritele (summeerides konkreetse kuu tegelikel koolipäevadel läbitud tegelikud marsruudid, millele lisatakse konkreetsel kuul teostatud ühekordsete tellimuste marsruudikilomeetrid). Marsruudikilomeetrite hulka ei arvestata sõitu marsruudi alguspeatusesse ning sõitu marsruudi lõpp-peatusest ära.
3.2 Teenuse marsruudikilomeetri hind on 1,13 eurot ilma käibemaksumuseta, so 1,38 eurot koos käibemaksuga. Lepingu kogumaksumus on kuni 52 206 eurot käibemaksuta, so 63 691,32 eurot käibemaksuga.
3.3 Teenuse hind on määratud Lepinguga, teenuse eest maksab Tellija, Töövõtjal puudub õigus võtta tasu sõitjatelt.
3.4 Arve osutatud teenuse eest esitatakse iga kuu viimasel kuupäeval, arvestades tegelikult toimunud sõite. Arvele lisatakse Töövõtja kuupäevaline aruanne teenuse osutamise kohta (lisa 4).
3.5 Tellija tasub esitatud arve 5 (viie) tööpäeva jooksul.

4. Tellija õigused ja kohustused
4.1 Tellijal on õigus:
4.1.1 muuta sõiduplaani, millest Tellija kohustub Töövõtjat eelnevalt kirjalikult või kirjalikku taasesitamist võimaldavas vormis informeerima 5 päeva ette, erandjuhul vähemalt 24 tundi ette;
4.1.2 esitada, muuta ja tühistada ühekordset tellimust, millest Tellija kohustub Töövõtjat eelnevalt kirjalikult või kirjalikku taasesitamist võimaldavas vormis informeerima vähemalt 24 tundi ette;
4.1.3 kontrollida teenuse osutamiseks kasutatava(te) sõiduki(te) vastavust nõuetele kas iseseisvalt või kaasates selleks pädevaid isikuid;
4.1.4 peatada sõit õpilasliinil, kui selgub, et vajadus õpilasveoks puudub kehtestatud piirangute või eriolukorra tõttu.
4.2 Tellija kohustub:
4.2.1 esitama Töövõtjale tellimused, nende muudatused ja teatama tellimuste tühistamisest ette Lepingus ettenähtud tähtaegadel ja vormis;
4.2.2 maksma Töövõtjale nõuetekohaselt teostatud teenuse eest kokkulepitud tasu.

5. Töövõtja õigused ja kohustused
5.1 Töövõtjal on õigus:
5.1.1 keelduda tellimuse täitmisest, kui see pole esitatud Lepingus ettenähtud vormis ja tähtaega arvestades. Õigus keeldumiseks puudub, kui Töövõtja on sellise tellimuse täitmiseks nõusoleku andnud;
5.1.2 mitte järgida sõiduplaani, kui ei ole tagatud sõitjate ja liiklejate ohutus Töövõtjast mittesõltuvatel asjaoludel;
5.1.3 esitada taotlus sõiduplaani muutmiseks, kui liini teenindamisel on selgunud alalise iseloomuga asjaolud, mis ei võimalda sõiduplaanist kinni pidada. 
5.2. Töövõtja kohustub:
5.2.1 tagama õpilaste liiniveo vastavalt kokkulepitud marsruutidele ja kellaaegadele;
5.2.2 andma ette bussi ühekordses tellimuses näidatud tähtajal ja kohas;
5.2.3 tagama Lepingu Täitmine, kui marsruudile väljumine või tellimuse täitmine ei ole Töövõtja bussiga võimalik. Õpilasi transportides teel juhtunud rikke või avarii korral tuleb jõuda asendusbussiga rikke kohta ühe tunni jooksul.
5.2.4 viivitamatult teavitama Tellijat ettenägematutest asjaoludest, mis ei võimalda marsruudile väljuda või tellimust täita; 
5.2.5 osutama Lepingu objektiks olevat teenust nõuetekohaselt, mis hõlmab muuhulgas kohustuse omal kulul hankida kogu sõitjateveo teenuse osutamiseks vajaliku kvalifitseeritud tööjõu, kõik sõitjateveoks kasutatavad töövahendid ja nõuetekohased sõidukid, samuti teostama muud toimingud, mis on vajalikud Lepingu täitmiseks, sh tagama sõitjateveo teenuse osutamisel sõidukite vastavuse tehnilistele nõuetele. 
5.2.6 tagama oma kulul sõitjateveoks kasutatava sõiduki korrasoleku, sealhulgas puhtuse ja nõutava dokumentatsiooni;
5.2.7 tagama oma kulul kõik sõitjateveoks kasutatava sõiduki nõuetekohaseks ekspluatatsiooniks vajaliku sh kuluvahendid näiteks nõuetekohased rehvid, vajaliku kütuse ja määrded samuti kohustusliku kindlustuse, tehnoülevaatuse jmt; 
5.2.8 töö teostamisel kaitsma ja mitte ohtu seadma inimeste elu ja tervist, vara või keskkonda.
5.2.9 osutama sõitjateveo teenust vajaliku professionaalsusega, rakendades oma erialaseid teadmisi ja kogemusi parimal võimalikul viisil, teostades töö kvaliteetselt ja vastavuses Eestis kehtivate õigusaktide, normide ja eeskirjade ning hea tavaga sh täitma kõiki, kuid mitte ainult, liiklusseadusest, ühistranspordiseadusest ja autoveoseadusest ning Lepingust teenuse osutamisele tulenevaid nõudeid.
5.2.10 tagama sõitjateveo teenuse osutamisel nõuetele vastava tööjõu kasutamise, sh bussijuhtide ja veokorraldaja keeleoskus.

6. Poolte vastutus
6.1 Sõidugraafikuga määratud tähtajaks või selles kokkulepitud ajaks bussi ette andmata jätmisel, samuti marsruudile väljumata jätmisel, samuti Tellija teavitamata jätmisel asjaoludest, mis ei võimalda marsruudile väljuda või tellimust täita, võib Tellija korduva rikkumise korral Lepingu ennetähtaegselt lõpetada, teavitades Töövõtjat sellest 7 (seitse) päeva ette.
6.2 Töövõtja peab Tellijale hüvitama bussi vedamiseks ette andmata jätmisest tekkinud kahju.
6.3 Lepingu mittetäitmisel Töövõtja süü tõttu (õpilasliini ära jäämisel ning asendussõiduki mitterakendamisel, ka juhul, kui lapsed ei jõua õigeaegselt kooli Töövõtja süül) maksab Töövõtja leppetrahvi õpilasliini ringi kolmekordse maksumuse määras. Tellijal on õigus kohaldada leppetrahvi – bussi ei anta ette ettenähtud ajal – 500 eurot, muu Lepingu rikkumise korral iga üksikjuhtum - 100 eurot. Lepingu ja/või sõitjateveo lõpetamisel etteteatamistähtaegu järgimata – leppetrahv 10% Lepingu kogumaksumusest.
6.5 Leppetrahvide osas on Tellijal õigus teha tasaarvestus Töövõtjale makstava tasuga. 
6.6 Pretensioonid sõitude ära jäämise või hilinemise kohta peavad olema Tellija poolt esitatud kirjalikult 10 (kümne) tööpäeva jooksul e-posti või kirja teel.
6.7 Lepingust tulenevate kohustuste mittetäitmist või mittenõuetekohast täitmist ei loeta Lepingu  rikkumiseks, kui selle põhjuseks olid asjaolud, mida Pooled ei saanud mõjutada, ei võinud ega  pidanud ette nägema ega ära hoidma (Vääramatu jõud). Nimetatud asjaolude olemasolu peab olema tõendatav ning vaatamata eelnimetatud ettenägemata asjaoludele, on Pooled kohustatud võtma tarvitusele abinõud tekkida võiva kahju vähendamiseks. Kui takistav asjaolu on ajutine, on kohustuse rikkumine vabandatav üksnes aja vältel, mil asjaolu takistas kohuse täitmist.

7. Vaidluste lahendamise kord
7.1 Lepingust tulenevad ja sellega seotud vaidlused püüavad Pooled lahendada läbirääkimiste teel. Kui vaidlust ei õnnestu lahendada läbirääkimiste teel, on Pooltel õigus pöörduda vaidluse lahendamiseks kohtusse vastavalt Eesti Vabariigis kehtivatele õigusaktidele.

8. Lepingu jõustumine, lõppemine ja lõpetamine ning muutmine
8.1 Leping jõustub selle allkirjastamisel. Kooliõpilaste veoga seotud õigused ja kohustused algavad ja kestavad Lepingu punktis 2.3 toodud teenuse osutamise ajal.
8.2 Leping lõpeb teenuse osutamise lõppemise kuu viimasel päeval. Lepingu lõppemine ei vabasta Pooli nende kohustuste täitmisest, mis tekkisid Lepingu kehtivuse ajal või seoses Lepingu ennetähtaegse lõppemisega.
8.3 Pooled võivad nõuda Lepingu ennetähtaegset lõpetamist, teatades sellest teisele Poolele vähemalt 60 päeva ette.
8.4 Tellijal on õigus Leping ennetähtaegselt üles öelda etteteatamistähtajata, kui 
8.4.1 Töövõtjal puudub kehtiv sõitjateveo ühenduse tegevusluba,
8.4.2 Töövõtja suhtes on algatatud pankroti- või likvideerimismenetlus 
[bookmark: _Hlk67037547]8.5 Tellijal on õigus Leping ennetähtaegselt üles öelda 15 päevase etteteatamistähtajaga, kui Töövõtja on ükskõik millist Lepingust tulenevat kohustust rikkunud korduvalt või oluliselt.
8.6 Lepingu tingimusi võib muuta üksnes Poolte kirjalikul kokkuleppel, välja arvatud juhul kui muudatus tuleneb Eesti Vabariigi õigusaktidest. Tellija ja Töövõtja on Lepingu muutmisel seotud riigihangete seaduse § 123 tingimustega.

9. Poolte kontaktisikud
9.1 Poolte kontaktisikud Lepingu täitmisel ja nende sidevahendid on:
9.1.2 Tellija esindaja – Meelis Heek, telefon 526 5204, e-post meelisheek@hot.ee; 
9.1.3 Töövõtja esindaja – Raim Sarv, telefon 53329984, e-post raim.sarv@narva-joesuu.ee.
9.2. Pooled kohustuvad mistahes Lepingu muudatustest või oma esindajate või kontaktandmete muudatustest viivitamatult kirjalikult või kirjalikku taasesitamist võimaldavas vormis teavitama teist Poolt. Kuni teate kättesaamiseni loetakse teise Poole jaoks kehtivaks andmed, mis on temale esitatud.
9.3. Leping on allkirjastatud digitaalselt. Lepingu sõlmimise kuupäevaks on hilisema allkirja andmise kuupäev.

10. Poolte andmed
	Tellija:
	Töövõtja:

	Narva-Jõesuu Linnavalitsus
	MEELIS HEEK

	registrikood 77000499
	registrikood 10895370

	aadress: J. Poska tn 26, 29023,  Narva-Jõesuu linn, Ida-Virumaa
	aadress: Mereküla tn 1 Narva-Jõesuu linn, Ida-Virumaa

	telefon: +372 3599599 
	telefon: + 372 5265204

	e-post: info@narva-joesuu.ee 
	e-post: meelisheek@hot.ee    




Lisa 4. Teenuse osutamise aruanne


Arve nr ….  lisa	ajavahemik: päev/kuu/aasta – päev/kuu/aasta
	
	Kuupäev
	Marsruut
	Läbitud marsruudi-kilomeetreid
	Märkused

	päev/kuu/aasta
	Narva-Jõesuu – Narva – Olgina - Soldina - Peeterristi – Puhkova – Laagna – Sinimäe – Sillamäe – Sinimäe // Sinimäe – Sillamäe - Sinimäe – Laagna – Puhkova – Peeterristi – Soldina - Olgina – Narva – Narva-Jõesuu 
	
	

	päev/kuu/aasta
	Narva-Jõesuu – Narva – Olgina - Soldina - Peeterristi – Puhkova – Laagna – Sinimäe – Sillamäe – Sinimäe // Sinimäe – Sillamäe - Sinimäe – Laagna – Puhkova – Peeterristi – Soldina - Olgina – Narva – Narva-Jõesuu 
	
	

	jne iga päev
	iga päev tegelik marsruut
	iga päev läbitud km
	




Kuupäev:

Töövõtja esindaja allkiri:



6

